b'\n_START_ARTICLE_\nAntropozofija\n_START_PARAGRAPH_\n\xc3\x81ntropozof\xc3\xadja (iz gr\xc5\xa1. \xe1\xbc\x84\xce\xbd\xce\xb8\xcf\x81\xcf\x89\xcf\x80\xce\xbf\xcf\x82 \xc3\xa1nthropos \xc4\x8dlovek in \xcf\x83\xce\xbf\xcf\x86\xce\xaf\xce\xb1 sof\xce\xafa znanje) je filozofski nauk, ki prera\xc5\xa1\xc4\x8da v svetovni nazor. Antropozofijo je utemeljil Rudolf Steiner. Osnovna predpostavka nauka je obstoj duhovnega sveta, ki ga je mogo\xc4\x8de dojeti z razumom in z duhovnim razvojem. V praksi je cilj razviti spoznavne metode osnovane na \xc4\x8dlovekovi ustvarjalni mo\xc4\x8di, domi\xc5\xa1ljiji, navdihu neodvisno od \xc4\x8dutnih zaznav; tako pridobljena spoznanja pa so izpostavljena razumskemu preverjanju. Pri raziskavah duhovnega sveta se antropozofija prizadeva za to\xc4\x8dnost in preverljivost spoznanj, kot je to zahtevano pri naravoslovnih raziskavah._NEWLINE_Antropozofija je temelj \xc5\xa1tevilnih sodobnih praks: Steiner/Waldorfska \xc5\xa1ola, antropozofske medicine, euritmije (ozave\xc5\xa1\xc4\x8deno gibanje telesa), biodinami\xc4\x8dnega poljedelstva._NEWLINE_V Sloveniji deluje Antropozofsko dru\xc5\xa1tvo Slovenije, mednarodni antropozofski center pa je Goetheanum v kraju Dornach (\xc5\xa0vica).'